b'\n_START_ARTICLE_\nSekso poza\n_START_SECTION_\nMoteris apa\xc4\x8dioje, vyras vir\xc5\xa1uje\n_START_PARAGRAPH_\n\xc5\xa0ioje pozoje vyras guli ant moters. Poza padeda i\xc5\xa1laikyti pakankam\xc4\x85 frikcij\xc5\xb3 temp\xc4\x85, glamon\xc4\x97ti vienas kit\xc4\x85 rankomis, bu\xc4\x8diuotis, matyti vienas kito veid\xc4\x85. Vyras gali remtis alk\xc5\xabn\xc4\x97mis, apgl\xc4\x97bti moters klubus rankomis, apkabinti j\xc4\x85 per talij\xc4\x85 ar prilaikyti u\xc5\xbe pe\xc4\x8di\xc5\xb3. Pozos variantai: moteris i\xc5\xa1k\xc4\x97lusi kojas \xc4\xaf vir\xc5\xa1\xc5\xb3 ir apkabinusi vyr\xc4\x85 ties talija, moteris pla\xc4\x8diai prask\xc4\x97stomis kojomis (patogu esant giliai mak\xc5\xa1\xc4\x8diai), moteris prisitraukusi kojas prie kr\xc5\xabt\xc5\xb3, pak\xc4\x97lusi kojas statmenai, pak\xc4\x97lusi duben\xc4\xaf, pad\xc4\x97jusi kojas ant vyro pe\xc4\x8di\xc5\xb3 (tinka siekiant gilesn\xc4\x97s penetracijos) ir kt._NEWLINE_Kamasutroje apra\xc5\xa1ytos tokios pozos: arklo poza, austr\xc4\x97s poza, bambuko poza, dramblio poza, Indros poza, kry\xc5\xbeiaus poza, lotoso poza, misionieriaus poza, priekalo poza, \xc5\xa1okan\xc4\x8dio misionieriaus poza, vaismed\xc5\xbeio poza;\n_START_SECTION_\nMoteris vir\xc5\xa1uje, vyras apa\xc4\x8dioje\n_START_PARAGRAPH_\n\xc5\xa0i poza turi du pagrindinius variantus \xe2\x80\x93 moteris arba guli ant vyro, arba s\xc4\x97di ant jo raitomis. Tinka aktyvesn\xc4\x97ms moterims, suteikia galimyb\xc4\x99 joms reguliuoti sueities ritm\xc4\x85, penetracijos kamp\xc4\x85. Be to, yra geros galimyb\xc4\x97s glamon\xc4\x97ti varput\xc4\x99. S\xc4\x97dint raitomis moteris gali reguliuoti penetracijos gyl\xc4\xaf, yra jaudinamos beveik visos mak\xc5\xa1ties sienel\xc4\x97s. \xc5\xa0itaip besimylint vyras mato moters kr\xc5\xabtis, gali gro\xc5\xbe\xc4\x97tis jos plaukais, matyti aistring\xc4\x85 veid\xc4\x85, glostyti erogenines zonas._NEWLINE_Kamasutroje apra\xc5\xa1ytos tokios pozos: amazon\xc4\x97s poza, Andromach\xc4\x97s poza, atbulosios amazon\xc4\x97s poza, be\xc5\xbed\xc5\xbeion\xc4\x97s poza, bit\xc4\x97s poza, deiv\xc4\x97s poza, krabo poza, mal\xc5\xabno poza, pla\xc5\xa1tak\xc4\x97s poza, raitel\xc4\x97s poza, skorpiono poza, s\xc5\xabpuokli\xc5\xb3 poza, \xc5\xa1arkos poza, tobulo sugulimo poza, varl\xc4\x97s poza, v\xc4\x97\xc5\xbelio poza, \xc5\xbeirkli\xc5\xb3 poza;\n_START_SECTION_\nVyras u\xc5\xbe moters nugaros\n_START_PARAGRAPH_\nTai poza, labiausiai primenanti gyv\xc5\xabn\xc5\xb3 lytin\xc4\xaf akt\xc4\x85. Da\xc5\xbenai buvo vaizduojama senov\xc4\x97s meno k\xc5\xabriniuose. Yra daug variant\xc5\xb3 \xe2\x80\x93 vyras ir moteris guli ant \xc5\xa1ono, vyras guli ant moters, vyras stovi, abudu atsiklaup\xc4\x99 ir kt. Pad\xc4\x97tis suteikia daug galimybi\xc5\xb3: varpa giliai ir glaud\xc5\xbeiai \xc4\xafeina mak\xc5\xa1tin, vyras gali glamon\xc4\x97ti moter\xc4\xaf rankomis. Da\xc5\xbeniau \xc5\xa1i poza patinka vyrams, kadangi moteris tokiu atveju nemato partnerio ir tai ma\xc5\xbeina jos erotinius poj\xc5\xab\xc4\x8dius. Puikiai tinka n\xc4\x97\xc5\xa1tumo metu._NEWLINE_Kamasutroje apra\xc5\xa1ytos tokios pozos: antilop\xc4\x97s poza, be\xc5\xbed\xc5\xbeion\xc4\x97s poza, dramblio poza, krabo poza, skorpiono poza, stru\xc4\x8dio poza, s\xc5\xabpuokli\xc5\xb3 poza, svarstykli\xc5\xb3 poza, \xc5\xa1okan\xc4\x8dios varlyt\xc4\x97s poza, \xc5\xa1uniuko poza, vilko poza;\n_START_SECTION_\nPozos \xc5\xa1onu\n_START_PARAGRAPH_\nPartneriai guli ant \xc5\xa1ono veidu vienas \xc4\xaf kit\xc4\x85, moters kojos gali b\xc5\xabti prask\xc4\x97stos arba sukry\xc5\xbeiuotos su vyro kojomis, tiesios arba stipriai suspaustos. Poza reikalauja ma\xc5\xbeiau j\xc4\x97g\xc5\xb3, abu partneriai turi vienodas aktyvumo galimybes, tinka glamon\xc4\x97ms. Tai viena tinkamiausi\xc5\xb3 poz\xc5\xb3 atsargiajai suei\xc4\x8diai, taip pat tinka n\xc4\x97\xc5\xa1tumo metu, ta\xc4\x8diau nelabai tinka poroms, m\xc4\x97gstan\xc4\x8dioms didel\xc4\xaf frikcij\xc5\xb3 da\xc5\xben\xc4\xaf._NEWLINE_Kamasutroje apra\xc5\xa1ytos tokios pozos: erelio poza, kat\xc4\x97s poza, smauglio poza, \xc5\xa1auk\xc5\xa1telio poza, \xc5\xbevaig\xc5\xbed\xc4\x97s poza;\n_START_SECTION_\nPozos s\xc4\x97dint\n_START_PARAGRAPH_\nTokios pozos metu vyras s\xc4\x97di k\xc4\x97d\xc4\x97je (ar fotelyje, ant sofos, ant lovos ir kt.), o moteris atsis\xc4\x97da jam ant keli\xc5\xb3, tiksliau, ant jo varpos. Moteris gali s\xc4\x97d\xc4\x97ti veidu \xc4\xaf vyr\xc4\x85 arba nusisukusi. Pora gali prisiglausti vienas prie kito, moteris gali atsilo\xc5\xa1ti (jei s\xc4\x97di veidu \xc4\xaf vyr\xc4\x85) arba pasilenkti (s\xc4\x97d\xc4\x97dama nugara \xc4\xaf vyr\xc4\x85). Poza s\xc4\x85lygoja gili\xc4\x85 penetracij\xc4\x85, ta\xc4\x8diau smarkiai apriboja judesi\xc5\xb3 laisv\xc4\x99. Ypa\xc4\x8d patartina poroms, kai vyro ir moters \xc5\xabgis smarkiai skiriasi._NEWLINE_Kamasutroje apra\xc5\xa1ytos tokios pozos: amazon\xc4\x97s poza, bit\xc4\x97s poza, deiv\xc4\x97s poza, poza ant fotelio, kurtizan\xc4\x97s poza, m\xc4\x97nulio poza, pla\xc5\xa1tak\xc4\x97s poza, svarstykli\xc5\xb3 poza, \xc5\xa1arkos poza;\n_START_SECTION_\nPozos kl\xc5\xabpint (pozos ant keli\xc5\xb3)\n_START_PARAGRAPH_\nTai yra retesni\xc5\xb3 poz\xc5\xb3 grup\xc4\x97, da\xc5\xbeniausiai praktikuojama kaip \xe2\x80\x9evyras u\xc5\xbe moters nugaros\xe2\x80\x9c versija. Tokia poza apriboja judesi\xc5\xb3 laisv\xc4\x99, jos metu patartina pasid\xc4\x97ti pagalv\xc4\x97les po keliais, kad b\xc5\xabt\xc5\xb3 mink\xc5\xa1\xc4\x8diau, patogiau jeigu \xc5\xa1alia yra lova, \xc4\xaf kuri\xc4\x85 galima atsiremti. Tinka atsargiajai suei\xc4\x8diai._NEWLINE_Kamasutroje apra\xc5\xa1ytos tokios pozos: antilop\xc4\x97s poza, a\xc5\xa1tuonkojo poza, austr\xc4\x97s poza, Indros poza, karklo poza, nendr\xc4\x97s poza, stiebo poza, stulpo poza, vaismed\xc5\xbeio poza;\n_START_SECTION_\nPozos stovint\n_START_PARAGRAPH_\nVyras ir moteris mylisi stov\xc4\x97dami ir atsigr\xc4\x99\xc5\xbe\xc4\x99 vienas \xc4\xaf kit\xc4\x85. Moteris apgl\xc4\x97bia vyr\xc4\x85 rankomis u\xc5\xbe kaklo, o jis prilaiko moter\xc4\xaf pak\xc4\x97l\xc4\x99s u\xc5\xbe klub\xc5\xb3. Tokioje pozoje \xc5\xbeymiai aktyvesnis vyras, jis turi b\xc5\xabti pakankamai stiprus. Skirtingas partneri\xc5\xb3 \xc5\xabgis \xe2\x80\x93 tr\xc5\xabkumas._NEWLINE_Kamasutroje apra\xc5\xa1ytos tokios pozos: drugelio poza, meilu\xc5\xbei\xc5\xb3 poza, poza pak\xc4\x97lus, stru\xc4\x8dio poza, vilko poza;\n_START_SECTION_\nJudriosios pozos\n_START_PARAGRAPH_\nTai re\xc4\x8diausia poz\xc5\xb3 grup\xc4\x97. Tokios pad\xc4\x97ties metu moteris juda apie vyro varp\xc4\x85 tarsi sukimosi a\xc5\xa1\xc4\xaf. Poza reikalauja gero moters fizinio pasirengimo, atleti\xc5\xa1kumo, ta\xc4\x8diau puikiai tinka i\xc5\xa1radingoms ir lanks\xc4\x8dioms poroms._NEWLINE_Kamasutroje apra\xc5\xa1ytos tokios pozos: mal\xc5\xabno poza, sukinio poza.'